यसै गरि डा.मदन तथा अनामिका उप्रेतीका विचारमा एनइसीसीको द्यौसी–भैलोले समुदायलाई मन्दिरसंग जोड्ने, मन्दिर निर्माणमा समुदायको सद्भाव र सहयोग प्राप्त गर्ने अनि नेपाली संस्कृतिलाई यस ठाउँमा जिवीत राख्न महत्वपूर्ण काम गरेको छ । युवा पुस्ताका जोडि निशान तथा चेतना वस्नेतले यस वर्ष आफ्नै घरमा द्योसी–भैली खेल्न आमन्त्रण गरेका थिए । उनीहरु भन्छन् –‘ हाम्रो परम्परालाई निरन्तरता दिन हामी युवा पुस्ता पनि हाम्रो अघिल्लो पुस्तासंगै आगडि आउनु पर्छ । त्यसैले हामीले यस पटक आफ्नै घरमा बोलायौँ र हामी जस्तै युवाहरु संगै हातेमालो गर्न आह्वान गर्दछौँ ।’
